
Žáner: román
Téma: Tragický príbeh Igora Hamara a Evy Weimannovej.
Idea: „Láska je nesmrteľná. Neumiera. Ide do hrobu. Len ide do hrobu. Neumiera. To iba myšlienky tlejú a ostáva z nich popol.“
Časopriestor: leto – jeseň roku 1941, na periférii slovenského malomesta „pod viničným vrchom“ – Nitra
Kompozícia: 15 kapitol
Postavy:
Igor Hamar- 18rokov, polosirota, nevyučený remeslu, má chorú matku
Eva Weinmannová- židovka, miluje Igora, milé a poslušné dievča, dobrosrdečná
Samuel Weimann- Evin otec, múdry a poddajný, mal rád Igora
Maximilián Schlesinger- spolumajiteľ povozníckej firmy spolu so Samkom, postupom času introvert 
Jozef Maguš- obľúbený obuvník, optimista, komunista
Žltý Dodo- fašistický prisluhovač, bezcitný 
Ján Flórik- karierista, vrah, tzv "posol smrti" 
Haso- zástupca tajomníka HSĽS
Dej:
Na začiatku príbehu Igor čaká na kamaráta z detstva pred kinom, je to Žltý Dodo. Dodo ho zoberie do krčmy a Igor príde na to, že obaja žijú v úplne odlišných svetoch. Igor spôsobuje roztržku. Uteká na stretnutie s Evou, spolu idú do kostolnej veže. Eva je v tento večer úplne iná, ustráchaná, zamĺknutá. Mesto totiž obsadili Nemci a Židia musia odteraz nosiť žlté hviezdy. Keďže Igor nie je vyučený, musí sa živiť prácami, aké prídu.
Pomáha holičovi Flórikovi vyčistiť staré holičstvo, lebo sa rozhodol predať ho. Flórik posledný deň vyvesí tabuľu , že Židov neholí, ani nestrihá a Igor je z toho pobúrený. Igor chodieva pracovať aj na železnicu, kde nosí kufre, nakladá a vykladá tovar atď. Teraz dostal prácu od mladej, bohatej paničky Erny, aby jej odniesol kufre. Ona pozýva Igora až dnu do domu. Tu ho zvádza a Igor stráca svoju nevinnosť. Eva je zúfalá a nevie Igora nikde nájsť. Maxiho pohľad na život sa stále zhoršuje.
Keď spolu so Samkom a s Igorom rozvážajú uhlie, má veľmi pesimistické reči a začne strašiť aj zákazníkov. Igor sa rozhodne, že chce žiť s Evou a tá sa presťahuje k nemu a jeho chorej matke. Spolu sa snažia vymyslieť, ako by Evu mohli ochrániť pred nacistami. Marguš poradí, aby Evu pokrstili. Farár za to chce 10 tisíc, no Igor ich nemá. Požiada o pomoc Ernu, no keď jej povie, na čo peniaze chce, tak hneď odmietne. Aj Samko odmieta pomôcť. Eva ide poprosiť Maxiho, ten sa rozhodne predať kone Samkovi a dá peniaze Eve a Igorovi, časť peňazí nechá Samkovi pod podmienkou, že sa o neho bude starať. Farár však teraz odmieta Evu pokrstiť. Igorova mama umiera a Igora tu už nič nedrží. Maguš im navrhne, aby sa presťahovali k jeho bratovi do hôr.
Medzi tým sa už Flórik dobre zabýval vo svojej novej kancelárii na okresnom riaditeľstve HSĽS. Spolu s tajomníkom navrhnú Dodovi, že ho dobre zaplatia, ak bude udávať Židov, ktorí nenosia hviezdy. On však chytá iba „malé ryby“, tak ho opijú a prinútia napísať zoznam, ktorí vymysleli oni. Flórik tiež zabíja bohatú židovskú rodinu, ktorej sľúbil pomoc a neskôr sa nasťahuje do ich domu. Deň pred uskutočnením Igorovho a Evinho plánu začnú fašisti brať mladých Židov. Po Evu príde osobne Flórik, keď Igor nebol doma. Cez noc musia všetci prespať zamknutí v škole. Igor je bezmocný. Jeden mladý chlapec sa cez noc zabije, Eva stále verí v záchranu. Na druhý deň už neberú len mladých židov, ale celé rodiny. Po Samka a jeho rodinu, ani po Maxiho neprišli. Všetkých odvedú na železničnú stanicu, kde je už pripravený vlak so zadrôtovanými vagónmi. Jeden major počas obednej prestávky zavolá k sebe malého chlapca a ponúkne ho čokoládou a ovocím. Keď malý chlapec od neho odchádza, major ho zastrelí:
„Dieťa padlo na ľavý bok. Guľka vytrhla čela. Mozog tečie širokým otvorom ani bránou, a má farbu kriedy, čo nasiakla vodu.“
Eva a jeden ďalší Žid sa snažia znetvorené telíčko zodvihnúť, aby ho nezbadala jeho mama, no zastrelia aj ich. Eva naposledy zazrie Igora a umiera. Igor:
„Teraz sa k mojej duši prisala bolesť... všetko ma bolí, lebo všade vidím jej obraz. Ona v lopúchových listoch, ona v prachu môjho dvora, vo farbe domu, ona všade, kam dovidí moje oko, aj tam, kam preniknúť nemôže. Ona neuveriteľne prítomná, neuveriteľne živá, ona na dosah mojej ruky, a predsa tak ďaleko a tak neuveriteľne mŕtva.“
Haso je z toho všetkého celý znechutený. Neskôr doma spácha samovraždu. Samko s celou rodinou ťažko znášajú Evinu smrť a rozhodnú sa umrieť prijateľnejšou smrťou – v kapitole „Posledná večera“ sa všetci otrávia. Igor stratil zmysel života. Večer počká na Flórika a zabíja ho. Aj on sa pokúsi spáchať samovraždu, no pred ňou ho zachráni Maguš. Príbeh sa končí.

